
РЕПУБЛИКА БЪЛГАРИЯ
Заместник-министър на земеделието и храните

ОДОБРИЛ,

ДО
МИНИСТЪРА НА ЗЕМЕДЕЛИЕТО И ХРАНИТЕ
Д-Р ГЕОРГИ ТАХОВ


ДОКЛАД
от Стефан Бурджев – заместник-министър на земеделието и храните


Относно: Проект на Наредба за изменение на Наредба № 9 от 2016 г. за условията и реда за издаване на разрешения за засаждане на лозя


УВАЖАЕМИ ГОСПОДИН МИНИСТЪР,
На основание чл. 39 от Закона за прилагане на Общата организация на пазарите на земеделски продукти на Европейския съюз, представям Ви за одобрение проект на Наредба за изменение на Наредба № 9 от 2016 г. за условията и реда за издаване на разрешения за засаждане на лозя (обн., ДВ, бр. 42 от 2016 г.; изм. и доп., бр. 101 от 2020 г.) (Наредба № 9 от 2016 г.).


Причини, които налагат приемането на акта
С предложения проект на Наредбата за изменение е предвидено да се приведе прилаганата от Изпълнителната агенция по лозата и виното (ИАЛВ) Наредба № 9 от 2016 г., в съответствие с изискванията на Закона за въвеждане на еврото в Република България и е в изпълнение на Националния план за въвеждане на еврото в Република България.
В изпълнение на § 6, ал. 1, т. 2 от преходните и заключителни разпоредби на Закона за въвеждане на еврото в Република България се налага подзаконови нормативни актове да бъдат приведени в съответствие със закона при спазване на принципа на защита на потребителите, принципа на информираност, принципа на ефективност и икономичност, принципа на прозрачност и принципа на приемственост и автоматично превалутиране на суми от левове в евро. Целта е при въвеждането на еврото като официална парична единица, да може да бъде преизчислена в евро заложената в чл. 11, ал. 4 от Наредба № 9 от 2016 г. банкова гаранция за извършване на изкореняването за срок от 3 години в полза на ИАЛВ. 
На 08.07.2025 г. Съветът на ЕС прие Решение (ЕС) 2025/1407 на Съвета от 
8 юли 2025 година относно приемането на еврото от България, считано от 1 януари 2026 г. (OВ L, 2025/1407, 14.7.2025 г.), Регламент (ЕС) 2025/1408 на Съвета от 
8 юли 2025 година за изменение на Регламент (ЕО) № 974/98 по отношение на въвеждането на еврото в България (OВ L, 2025/1408, 14.7.2025 г.) и Регламент (ЕС) 2025/1409 на Съвета от 8 юли 2025 година за изменение на Регламент (ЕО) № 2866/98 по отношение на валутния курс към еврото за България (OВ L, 2025/1409, 14.07.2025 г.).
От 1 януари 2026 г. Република България официално ще приеме еврото и ще бъде 21-вият член на еврозоната.

Цели
Привеждане на нормативни актове в съответствие със Закона за въвеждане на еврото в Република България и Националния план за въвеждане на еврото в Република България.
Осигуряване на техническото представяне на съответните стойности от акта в евро, в съответствие с изискванията на чл. 12 и чл. 13 от Закона за въвеждане на еврото в Република България.

Очаквани резултати от прилагането на акта
С изменението ще се даде яснота на потребителите, които на основание 
чл. 11, ал. 2, т. 2 от Наредба № 9 от 2016 г. подават заявление за разрешение за презасаждане с отложено изкореняване на лозовите насаждения от определена площ като се ангажират да извършат изкореняването.
Привеждане на Наредба № 9 от 2016 г. в съответствие със Закона за въвеждане на еврото в Република България и Националния план за въвеждане на еврото в Република България.

Финансови и други средства, необходими за прилагането на новата уредба
Приемането на проекта на акт не води до въздействие върху държавния бюджет.
За приемането на проекта на акт не са необходими допълнителни разходи/трансфери и други плащания. Не се предвиждат допълнителни разходи и за нейните адресати.
Проектът на акт не води до изменения в целевите стойности на показателите за изпълнение по програми, в това число и ключовите индикатори.

Анализ за съответствие с правото на Европейския съюз
Проектът на Наредба не съдържа разпоредби, транспониращи актове на институциите на Европейския съюз, поради което не е приложена таблица на съответствието с правото на Европейския съюз.

Информация за проведените обществени консултации
На основание чл. 26, ал. 3 и 4 от Закона за нормативните актове проектът на наредба и проектът на доклад (мотиви) ще бъдат публикувани за обществена консултация на интернет страницата на Министерството на земеделието и храните и на Портала за обществени консултации със срок за предложения и становища 30 дни.
В изпълнение на чл. 26, ал. 5 от Закона за нормативните актове справката за отразяване на постъпилите предложения и становища от проведената обществена консултация по проекта, заедно с обосновка за неприетите предложения е публикувана на интернет страницата на Министерството на земеделието и храните и на Портала за обществени консултации.
Проектът на Наредба е съгласуван в съответствие с разпоредбите на Правилата за изготвяне и съгласуване на проекти на актове в системата на Министерството на земеделието и храните. Направените целесъобразни бележки и предложения са отразени.

УВАЖАЕМИ ГОСПОДИН МИНИСТЪР,
Във връзка с гореизложеното и на основание чл. 39 от Закона за прилагане на Общата организация на пазарите на земеделски продукти на Европейския съюз, 

предлагам да одобрите приложения проект на Наредба за изменение на Наредба 
№ 9 от 2016 г. за условията и реда за издаване на разрешения за засаждане на лозя.

	Приложениe: 
	1. Проект на Наредба;
1. Справка за отразяване на становища, постъпили при съгласуването на проекта;
1. Постъпили становища;
1. Справка за отразяване на постъпилите предложения и становища от проведената обществената консултация;
1. Постъпили становища предложения и становища от проведената обществената консултация.

